
СТАНОВИЩЕ
Комисията по правата на жените и равенството между половете приканва водещата комисия по бюджетен контрол да включи в предложението за резолюция, което ще приеме, следното:
<RepeatBlock-Dec>
А.	като има предвид, че равенството между половете е една от основополагащите ценности на Съюза и че Съюзът се ангажира да насърчава равенството във всички свои дейности, както е заложено в член 8 от Договора за функционирането на Европейския съюз (ДФЕС), като по този начин се установява принципът на интегриране на равенството между половете;
Б.	като има предвид, че индексът за равенство между половете за 2024 г. показва, че държавите членки са постигнали ограничен напредък, като увеличението е само 0,8; като има предвид, че в други области, като например здравето на жените, се наблюдава застой; 
В. 	като има предвид, че инфлацията оказва все по-голям натиск върху бюджета на EIGE и намалява оперативния капацитет на EIGE, което води до недостиг на персонал и постоянен финансов натиск за агенцията; 
1.	припомня, че EIGE беше създаден, за да допринася и да укрепва насърчаването на равенството между половете в Съюза чрез независими, качествени научни изследвания и сравними данни с цел да подпомага институциите на ЕС и държавите членки да интегрират равенството между половете във всички свои политики и да се борят с дискриминацията, основана на пола;
2.	подновява призива на Парламента за увеличаване на финансирането и персонала на EIGE в съответствие с нарастващите искания за техническа помощ и по-високите оперативни разходи;
3.	отбелязва, че EIGE изпълнява непрекъснато 95 % от бюджета си и е постигнал целите си в изменения програмен документ за периода 2024—2026 г., въпреки недостига на персонал и големия размер на пренесените бюджетни кредити, както и че Европейската сметна палата е потвърдила, че отчетите му дават вярна представа за финансовото му състояние.
</RepeatBlock-Dec>

